ನನಗೆ ಕೊಹ್ಲಿಯೇ ನಾಯಕ, ನಾನು ಉಪನಾಯಕನಷ್ಟೇ: ಅಜಿಂಕ್ಯ ರಹಾನೆ ವಿರಾಟ್ ಕೊಹ್ಲಿ ನನ್ನ ನಾಯಕ. ಅವರು ಮರಳಿ ಬಂದಾಗ ನಾಯಕತ್ವ ಬಿಟ್ಟುಕೊಡೋದು ನನ್ನ ಕರ್ತವ್ಯ ಎಂದು ಉಪನಾಯಕ ಅಜಿಂಕ್ಯ ರಹಾನೆ ಹೇಳಿದ್ದಾರೆ. ರಹಾನೆ ನಾಯಕತ್ವದಲ್ಲಿ ಆಸ್ಟ್ರೇಲಿಯಾ ವಿರುದ್ಧ ಟೀಂ ಇಂಡಿಯಾ ಅಭೂತಪೂರ್ವ ಗೆಲುವು ಸಾಧಿಸಿತ್ತು. ಈ ಗೆಲುವಿನ ನಂತರ ಟೆಸ್ಟ್ ಆವೃತ್ತಿಗೆ ರಹಾನೆ ಅವರೇ ನಾಯಕರಾಗಬೇಕು ಎನ್ನುವ ಆಗ್ರಹ ಕೇಳಿ ಬಂದಿತ್ತು. ಈ ವಿಚಾರ ರಹಾನೆ ಕಿವಿಗೂ ಬಿದ್ದಿದೆ. ಹೀಗಾಗಿ, ಅವರು ಈ ರೀತಿ ಪ್ರತಿಕ್ರಿಯೆ ನೀಡಿದ್ದಾರೆ. ವಿರಾಟ್ ಯಾವಾಗಲೂ ಟೆಸ್ಟ್ ತಂಡದ ನಾಯಕ ಮತ್ತು ನಾನು ಅವರ ಉಪನಾಯಕ. ವಿರಾಟ್ ಗೈರಾದಾಗ ತಂಡವನ್ನು ಮುನ್ನಡೆಸುವುದು ನನ್ನ ಕರ್ತವ್ಯ ಮತ್ತು ಟೀಮ್ ಇಂಡಿಯಾದ ಯಶಸ್ಸಿಗೆ ನನ್ನ ಅತ್ಯುತ್ತಮವಾದದನ್ನು ನೀಡುವುದು ನನ್ನ ಜವಾಬ್ದಾರಿ ಎಂದು ರಹಾನೆ ತಿಳಿಸಿದ್ದಾರೆ. ನಾಯಕನಾಗುವುದು ಮಾತ್ರ ಮುಖ್ಯವಾಗುವುದಿಲ್ಲ. ನಾಯಕನಾಗಿ ಆ ಪಾತ್ರವನ್ನು ಹೇಗೆ ನಿರ್ವಹಿಸುತ್ತೀರಿ ಎಂಬುದು ಹೆಚ್ಚು ಮುಖ್ಯ. ಇಲ್ಲಿಯವರೆಗೆ ನಾನು ಯಶಸ್ವಿಯಾಗಿದ್ದೇನೆ. ಭವಿಷ್ಯದಲ್ಲಿಯೂ ನನ್ನ ತಂಡಕ್ಕೆ ಇದೇ ರೀತಿಯ ಫಲಿತಾಂಶಗಳನ್ನು ನೀಡಲು ಪ್ರಯತ್ನಿಸುತ್ತೇನೆ ಎಂದರು ಅಜಿಂಕ್ಯ ರಹಾನೆ. ಫೆಬ್ರವರಿ 5ರಿಂದ ಭಾರತದಲ್ಲಿ ಇಂಗ್ಲೆಡ್ ವಿರುದ್ಧದ ಟೆಸ್ಟ್ ಪಂದ್ಯ ಆರಂಭಗೊಳ್ಳಲಿದೆ. ವಿರಾಟ್ ಈ ಪಂದ್ಯಕ್ಕೆ ಕಂಬ್ಯಾಕ್ ಮಾಡುತ್ತಿದ್ದಾರೆ. ಆಸಿಸ್ ಸರಣಿ ವಿಜಯ ಎಫೆಕ್ಟ್: ಮತ್ತೆ ಸುದ್ದಿಯಾದ ನಾಯಕತ್ವ ಬದಲಾವಣೆ, ರಹಾನೆಯೇ ಬೆಸ್ಟ್ ಅಂತಿವೆ ಅಂಕಿಅಂಶಗಳು..! The post ನನಗೆ ಕೊಹ್ಲಿಯೇ ನಾಯಕ, ನಾನು ಉಪನಾಯಕನಷ್ಟೇ: ಅಜಿಂಕ್ಯ ರಹಾನೆ appeared first on TV9 Kannada.